**MARIJAMPOLĖS VAIKŲ LOPŠELIO – DARŽELIO „RŪTA“**

**PASIEKIMAI 2018 METAIS**

**I. UGDYMO ĮSTAIGOS PRISTATYMAS**

 Marijampolės vaikų lopšelis-darželis ,,Rūta“ - savivaldybės biudžetinė įstaiga įgyvendinanti ikimokyklinio ir priešmokyklinio ugdymo programas, integruojanti Valdorfo, sveikos gyvensenos ir individualių gebėjimų programas. Marijampolės vaikų lopšelio –darželio „Rūta“ 2018- 2019 m. m. metinis veiklos planas (toliau planas), nustato įstaigos tikslus, uždavinius bei priemones uždaviniams vykdyti. Planu siekiama teikti kokybiškas švietimo paslaugas, atitinkančias nuolat kintančias visuomenės reikmes, tenkinti ugdytinių ir jų tėvų/globėjų lūkesčius, ugdymosi poreikius ankstyvojo, ikimokyklinio ir priešmokyklinio ugdymo srityje. Planas parengtas atsižvelgus į Marijampolės savivaldybės administracijos Švietimo, kultūros ir sporto departamento 2018 metų veiklos prioritetus, lopšelio-darželio 2016-2018 metų strateginį veiklos planą. Planą įgyvendins lopšelio-darželio bendruomenė.

**Ugdytinių, grupių skaičius, mokytojų skaičius, kiti duomenys apie lopšelį-darželį**

2017-2018 mokslo metais numatytos 9 ikimokyklinio, 2 priešmokyklinio ugdymo grupės, kurias lanko 225 vaikų, iš jų 47 vaikai su specialiaisiais ugdymo (si) poreikiais, 14 vaikų reikalinga specialistų (logopedo, socialinio pedagogo, psichologo ) pagalba.

Lopšelyje-darželyje dirba 30 pedagogų, iš jų: - 7 mokytojai metodininkai, - 10 vyresnieji mokytojai, 3 - mokytojai be kategorijų, 1 – logopedė, 1 – socialinė pedagogė, 1 - psichologė.

**II. LOPŠELIO-DARŽELIO VEIKLOS SRIČIŲ ANALIZĖ**

2017-2018 m. m. įstaigos veiklos planas buvo sudarytas atsižvelgiant į įstaigos strateginį planą, Marijampolės švietimo skyriaus veiklos prioritetus, 2017 – 2018m. m. veiklos programos analizę, pedagogų siūlymus.

Siekiant efektyviai organizuoti įstaigos veiklą, laiduoti ugdymo programų įvairovę ir kokybišką ugdymą. Šio tikslo įgyvendinimui buvo numatytos priemonės keturiems uždaviniams įgyvendinti:

 1. Sudaryti sąlygas kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas.

2. Kurti inovatyvias ugdymo (si) edukacines erdves vaiko kalbai, poreikiams patenkinti, kompetencijoms, kūrybiškumui ugdyti.

3. Plėtoti besimokančios ir bendradarbiaujančios bendruomenės idėją, tobulinti įstaigos savivaldos darbo grupių veiklą, siekiant vaikų pasiekimų pažangos, Ikimokyklinio ugdymo bendrosios programos atnaujinimo.

4. Puoselėti vaikų tautinės kultūros tradicijas, ugdyti vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą.

 Įgyvendinant 2017 metų veiklos planą, buvo siekiama efektyviai organizuoti įstaigos veiklą, laiduoti ugdymo programų įvairovę ir kokybišką ugdymą. Šių tikslų įgyvendinimui numatytos priemonės keturiems uždaviniams įgyvendinti.

 Sėkmingai įgyvendintas pirmasis metinės veikos uždavinys - sudaryti sąlygas kokybiškam vaikų ugdymuisi, tobulinant vaikų pasiekimų vertinimo ir ugdomosios veiklos planavimo procesą bei keliant pedagogų kompetencijas. Siekta sėkmingo visos įstaigos darbo, pedagogų atsakomybės už vykdomą veiklą, kokybiško vaikų ugdymo ir ugdomosios veiklos vertinimo. Priešmokyklinio amžiaus vaikams taikyta Priešmokyklinio ugdymo bendroji programa, socialinių ir emocinių įgūdžių ugdymui integruota tarptautinė programa „Zipio draugai“. Ikimokyklinio amžiaus vaikams taikyta įstaigos Bendroji ikimokyklinio ugdymo programa. „Kodėlčiukų” grupė dirbo laikantis Valdorfo pedagogikos nuostatų. Įstaigoje, šeimoms auginančioms vaikus, kurie turi kalbos ir komunikacijos  sutrikimų, pagalbą ir konsultacijas teikia logopedas. Siekiant saugoti ir stiprinti vaiko sveikatą, vykdyta sveikos gyvensenos ugdymo programa. Integruotos Alkoholio, tabako ir kitų psichiką veikiančių medžiagų vartojimo prevencijos, Gyvenimo įgūdžių ugdymo, programos.

 Atliktas Vaikų pažangos vertinimas pagal įstaigos pasirinktą vertinimo sistemą. Rezultatai rodo, kad taikant savaitinį ugdomosios veiklos planavimą, atsižvelgiant į vaikų pažangos žingsnius, vaikų ugdymo procesas pagerėjo, daugiau kreipiamas dėmesys į vaiko poreikius, žinių lygį, vaikų patirtį. Ugdymas tapo labiau individualizuotas, daugiau ugdomajame procese atsižvelgiama į vaikų pasiekimų vertinimo sritis. Analizuojant uždavinio įgyvendinimo rezultatus, nustatyta, kad numatytos priemonės įgyvendintos: plėtoti ir tobulinti ikimokyklinio amžiaus vaikų gebėjimai ir priešmokyklinio amžiaus vaikų kompetencijos, ugdymo procesas organizuotas nenutrūkstamai ir kokybiškai, tenkinti vaikų poreikiai ir tėvų lūkesčiai. Vaikų veikla viešinta įstaigos internetinėje svetainėje [www.ldruta.lt](http://www.ldruta.lt), Facebook tinklalapyje, informacija dalintasi įstaigos ir grupių lankstinukuose, informaciniuose stenduose. Tėvai aktualią informaciją apie programų įgyvendinimą sužinojo iš grupių www.facebook.com paskyros, darželio svetainės [www.ldruta.lt](http://www.ldruta.lt) ir kt.

Įgyvendintas uždavinys: plėtoti besimokančios ir bendradarbiaujančios bendruomenės idėją, tobulinti įstaigos savivaldos darbo grupių veiklą, siekiant vaikų pasiekimų pažangos, Bendrosios ikimokyklinio ugdymo programos atnaujinimo. Vyko ilgos diskusijos ir atsakingas darbas dėl naujai kuriamos lopšelio-darželio Bendrosios ikimokyklinio ugdymo programos, orientuojantis į  vaikų kompetencijų ugdymo (si) plėtojimą, ugdymosi sritis, gebėjimus, žinias, patirtį ir vaikų veiksenas. Tobulinant ugdymo turinį, įvertinant vaiko socializacijos proceso svarbą, kurio metu perimamos žinios, nuostatos, socialinis elgesys, santykiai, vaiko savęs atskleidimas, kultūros vertybės ir jų įtaka kasdieniame gyvenime, taikytas vienas iš veiksmingiausių būdų – projektinė veikla. Įstaigos pedagoginė bendruomenė yra tarptautinės eTwinning programos projekto „Obuolys“ („Apple“) dalyvė, o „Debesėlių“ grupės vaikai ir pedagogės Edita Jankauskienė ir Agnė Astrauskaitė Tarptautinės programos e –Twinning projekte „Pavasaris atėjo. Gėlės skleidžiasi“ dalyvė. Pedagogės apdovanotos Europos kokybės ženkleliais. Skatinant olimpines idėjas, aktyviai įsijungta į Lietuvos Tautinio olimpinio komiteto ir Respublikinės ikimokyklinio ugdymo kūno kultūros pedagogų asociacijos organizuotą projektą „Mažųjų olimpiada“.

 Palaikėme partneriškus santykius su šeima, Marijampolės savivaldybė, respublikos pedagogais. Ieškant naujų, įdomesnių darbo su tėvais formų, organizuojamas tėvų pedagoginis švietimas, įvairūs bendri renginiai, projektinė veikla, atvirų durų dienos, parodos, mugės, akcijos, išvykos su tėvais, plenerai. Buvo pakviestos pradinių klasių mokytojos. Organizuota velykinių margučių paroda „Velykinis margutis“, priešmokyklinio ugdymo grupės ‚Pelėdžiukai“ plenero „Kurkime kartu“ vaikų ir tėvų piešinių paroda. Auklėtojos Editos Jankauskienės ir eTwinning darbo grupės pedagogių parodos Draugystės bibliotekoje ir darželyje “Obuolys”, “Kartu į ateitį”.

 Marijampolės regiono ikimokyklinio ir priešmokyklinio ugdymo metodinėje praktinėje konferencijoje „Vaiko kalbos ugdymą skatinantys veiksniai ugdymo institucijoje ir šeimoje“, pranešimą skaitė ir dalinosi gerąja patirtimi lopšelio-darželio ankstyvojo amžiaus ‚Žuvyčių‘ auklėtoja Laura Naujokienė. Konferencijos svečius pasveikino lopšelio-darželio folklorinis ansamblis „Patrimpas“. Dalintasi patirtimi „Ugdymo pasiekimų rezultatų gerinimas ir mokymosi efektyvinimas Marijampolės ugdymosi įstaigose“ su Kretingos rajono pedagogais. Respublikinio švietimo įstaigų bendruomenių ekologinio švietimo projekto „Saulėto oranžinio traukinio kelionė per Lietuvą“ baigiamojoje konferencijoje „Gerosios darbo patirties sklaida keliaujant saulėtu oranžiniu traukiniu“ patirtimi dalinosi auklėtoja Regina Ramanauskienė. „Svajoklių“ grupėje pas auklėtojas Violetą Botyrienę ir Gintarę Petkevičienę atliko 2- jų savaičių praktiką studentės iš Vokietijos Branderburgo miesto Friustenvaldo profesinės mokyklos. Studentės įgijo patirties dirbant su ikimokyklinio ugdymo vaikais.

 Puoselėjant vaikų tautinės kultūros tradicijas, ugdant vaikų etnokultūrinės raiškos įgūdžius, tautinio paveldo pažinimą ir etninių vertybių perteikimą - vaikai turėjo galimybę tobulinti savo galias ir gebėjimus, reikšti savo nuomonę, tobulinti kalbą, perimti savo tautos kultūrą, papročius ir tradicijas.

 Įstaigoje buvo renginių tėvams ir vaikams. Šventiniuose renginiuose ir popietėse aktyviai dalyvavo tėvai, šeimų nariai. Šventės prasmingos, suteikiančios daug teigiamų emocijų. Labai įspūdingos tautinės šventės ir rudens vakarojimai su tėvais. Tradicija tapo – kalėdiniai vaidinimai, Užgavėnės. Buvo organizuotos vaikų darbų parodos įstaigoje: “Pelėdžiukų” grupės vaikų ir jų tėvelių darbų paroda “Kurkime kartu”, auklėtojos Editos Jankauskienės ir eTwinning darbo grupės pedagogių parodos Draugystės bibliotekoje ir darželyje “Obuolys”, “Kartu į ateitį”.

 2016 – 2017 m. m. buvo vykdomi grupių ir respublikiniai projektai: respublikinis švietimo įstaigų bendruomenių ekologinio švietimo projektas „Saulėto oranžinio traukinio kelionė per Lietuvą“, tarptautinės programos eTwinning projektai,tarptautinis projektas,,Vaiko kelias į gražią kalbą“**.** Tai renginiai padėjusieji suburti įstaigos bendruomenę, skatinantys projektų organizatorių ir dalyvių diskusijas, bendradarbiavimą, geriausių sprendimų paiešką ir tuo pačiu gerinantys ugdymo kokybę. Projektų pasirinkimas ir tematika skirti užtikrinti visapusišką vaikų ugdymą, pateisinti tėvų ir visuomenės lūkesčius, skatinti darbuotojų iniciatyvą, saviraišką, kūrybiškumą, gebėjimą savarankiškai priimti sprendimus.

 **Didžiausios problemos, su kuriomis susidūrė mokykla 2017-2018 mokslo metais.**

Nemaža ugdytinių su kalbos ir komunikacijos sutrikimais, daugėja alergiškų vaikų. Vaikų lopšelio-darželio teritoriją po darbo, švenčių, atostogų metu dažnai nuniokoja atėję pašaliniai asmenys.